“Ümumiyyətlə, hər bir əmək münasibəti başlamamışdan qabaq, yazılı əmək müqaviləsi bağlanmalıdır. Əgər müqavilə bağlanmırsa, buna görə Azərbaycan Respublikasının qanunlarında maddi, inzibati, intizam və cinayət məsuliyyəti nəzərdə tutulub. Əgər müqavilə bağlanmırsa, işəgötürən Dövlət Əmək Müfəttişliyi Xidməti tərəfindən cərimə oluna bilər. Hətta müqavilə bağlanmayan işçilərin sayı 10 nəfərdirsə, bunun böyük məbləğdə cəriməsi olur. İşçilərin sayı 10 nəfərdən artıqdırsa, həmin şirkətin rəhbərini 3 ildən 7 ilə qədər həbs cəzası gözləyir. Amma ola bilər ki, şirkət əmək müqaviləsi yox, mülki hüquq müqaviləsi bağlaya bilər. Əmək Müfəttişliyi Əmək qanunvericiliyinə dövlət nəzarətini həyata keçirən orqandır. Hansısa bir işəgötürən qanunu pozursa, bu qurum həmin işəgötürən haqqında intizam və inzibati məsuliyyətə cəlbolunma haqqında məcburi göstərişlər, protokollar verməlidirlər. Həmçinin, qanunu pozan işəgötürənləri məhkəməyə də verə bilərlər”.